快餐牛油厚多士一拎上手已經覺得多士好軟熟，食落去更加唔駛講。牛油薄薄的一層，健康得黎又夠牛油味。當然，牛油怪既我寧願犧牲少少健康都想食好野啦。炒蛋最懷念的炒蛋! 周圍都食唔到咁既水準!唯一唔好既就係份量唔夠多，因為炒得滑，雞蛋一放入口就滑落喉嚨，食幾啖就食曬lu...凍牛奶原樽牛奶，無野好評。侍應做野實在快手，我都忍唔住跟上佢地既節奏，3分鐘就KO曬d食物雖然之前好多食評都話服務差，但自己去過2次都覺得無野。今次去，仲見到d侍應對自由行不知幾好，「唔該」前，「多謝」後。